Suchý kašeľ v noci
Dobrý deň mávam taký problém že pri chorobe sa vždy nachytám od deti, začne to vždy suchým kašľom spojenú s nádchou. kašeľ sa prejavuje v noci alebo  pred spaním.  Len ráno ak sa zobudím samé hlieny zelene spluvam. Ano mám zistený chronicky zápalnosohltana je to kvôli tomu poprípade aký sirup kvapky
Dobrý deň,
Ďakujeme za vašu otázku. Chronický zápal nosohltana je zápal trvajúci viac ako 12 týždňov. Môže byť alergického, vírusového, bakteriálneho či plesňového pôvodu. Pri jeho neliečení a nepriaznivom priebehu môže vyústiť do závažných zdravotných problémov dolných dýchacích ciest. Sliznica nosohltana, ktorá je zapálená, je náchylnejšia na rôzne infekty, ktoré následne vyvolávajú sekundárnu infekciu a s ňou spojené ťažkosti ako nadprodukcia a zatekanie hlienu, kašeľ, upchatý nos či zhoršené dýchanie.
Liečba chronických ochorení patrí do rúk lekára, keďže pre nastavenie správnej liečbe je nevyhnutné poznať vyvolávajúcu príčinu tohto chronického stavu. V prípade bakteriálneho zápalu je napríklad potrebné podávanie antibiotík, no ak je príčinou alergia, liečbu musí nastaviť alergológ.
Dôležité je zamerať sa posilnenie imunitného systému. Vhodným produktom je výživový doplnok
Imunoglukán P4H
, ktorý obsahuje kombináciu imunoglukánu a vitamínu C. Používa sa na podporu imunitného systému, v období zvýšených nárokov na organizmus a ako podpora pri psychickom strese a vyčerpaní. Je vhodný na dlhodobé užívanie.
Keďže najčastejšou vstupnou bránou vírusov do tela je nos odporúčam vám pravidelne čistienie nosovej sliznice pomocou
morskej vody s obsahom medi
alebo výplachov nosových dutín s
konvičkou RhinoHorn
. Vhodným produktom je tiež nosový sprej
Rinogermina,
ktorý funguje ako biologická bariéra sliznice nosa. Používa sa pri liečbe a prevencii nosohltanových infekcií, pri antibiotickej (lokálne alebo systémovej) alebo inej lokálnej nosovej liečbe ako podpora obnovy mikroflóry nosa a nosohltana.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
ACC Long
. Účinná látka acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu.
Prajem pekný zvyšok dňa.
S pozdravom
Mgr. Tamara Jakúbeková